கரு சொன்ன கதையிது

கரு சொன்ன கதையிது ஜெஸ்வந்தி நானுதித்த நாள் முதலாய் ! வானிடிந்து போனதுபோல் ! உன்னுயிர் துடிப்பது -என் ! மனதுக்குக் கேட்கிறது. ! கண் விழிக்க முடியாமல் ! உன் தரிசனம் கிடையாமல் ! கறுப்பறை ஒன்றில் நான் ! சிறைப்பட்டுக் கிடக்கிறேன். ! அள்ளி அணைக்க மாட்டாயா? ! பிள்ளை நான் ஏங்குகையில் - உன் ! விம்மி அழும் சத்தம்- என்னை ! எம்பி எழ வைக்கிறது. ! நான் ஓடி வரவேண்டும். ! உன் கண்ணைத் துடைக்க வேண்டும். ! என் அம்மா முகம் பார்த்து ! நான் என்னை மறக்க வேண்டும். ! அன்று நீ டாக்டரிடம் ! சென்றபோது நானறிந்தேன் ! என் உயிரைப் பறிப்பதுதான் ! உன் உயிர்காக்க வழியென்று. ! பிள்ளை என்று நீயுருக ! நாளை எண்ணி நானிருக்க ! விதி செய்த சதியென்ன ? ! மதி கலங்கி மாய்கின்றேன். ! வாய் விட்டுச் சொல்லாமல் ! சேய் நான் இணங்குகிறேன். ! அம்மா நீ கலங்காதே! ! சும்மா எனைக் கலைத்துவிடு. ! இன்னொரு பிறப்பெடுத்து ! உன்வயிற்றில் உருவெடுப்பேன். ! இக்கணத்தில் இழந்ததையும் ! அப்போ நான் அனுபவிப்பேன்